**Πάσχα: Το πέρασμα από το θάνατο στην Ανάσταση**



**Μ. Δευτέρα** ξεκινά η εβδομάδα των Παθών του Χριστού.

****

**Μ. Τρίτη**: Ένα από τα τροπάρια αναφέρεται στη **μετάνοια** μιας αμαρτωλής γυναίκας (Μαρίας-Μαγδαληνής), η οποία άλειψε με ακριβό μύρο τα πόδια του Ιησού και τα σκούπισε με τα δάκρυα και τα μαλλιά της για να ζητήσει **συγχώρεση**.



**Μ. Τετάρτη**:

Ο Χριστός πλένει τα πόδια των μαθητών του λίγο πριν το Μυστικό Δείπνο, διδάσκοντας την **ταπείνωση.**

****

**Μ. Πέμπτη**: Μυστικός Δείπνος. Ο Χριστός ευλογεί τη Θεία Κοινωνία. «Τούτο εστί το σώμα και το αίμα μου».



Ο Χριστός προσεύχεται στο όρος των Ελαιών **φοβούμενος** τη δοκιμασία που τον περιμένει.

Ο Ιούδας προδίδει τον Χριστό για 30 αργύρια (νομίσματα) και τον παραδίδει στους Ρωμαίους και αρχιερείς. Βλέποντας ότι θα του κάνουν κακό, μετανιώνει και κρεμιέται από μια συκιά. Ο Πέτρος απαρνιέται 3 φορές το Χριστό. Μετανιώνει, κλαίει πικρά και θα γίνει ο πιο άξιος μαθητής του.



**Μ. Παρασκευή**: Ο Χριστός σταυρώνεται στο Γολγοθά ανάμεσα σε 2 ληστές. Ο ένας τον ειρωνεύεται. Ο άλλος μετανιώνει για τις πράξεις του και ζητάει **συγχώρεση**. *«Σε διαβεβαιώ, σήμερα θα είσαι μαζί μου στον Παράδεισο»* του λέει Χριστός.

Μέσα στον αβάσταχτο πόνο του και λίγο πριν ξεψυχήσει, προσεύχεται για τους σταυρωτές του*: «Πατέρα μου, συγχώρεσέ τους, γιατί δεν ξέρουν τι κάνουν».*

Βλέποντας την Παναγία και τον Ιωάννη να πονούν γι΄αυτόν, ξεχνά το δικό του μαρτύριο και θέλει να τους παρηγορήσει: *«Μητέρα αυτός θα είναι ο γιος σου, από δω και πέρα»*. Απευθυνόμενος στον αγαπημένο του μαθητή λέει: *«Αυτή θα είναι η μητέρα σου».* Αποδεικνύει έτσι τη **μεγαλοσύνη** και την **απέραντη αγάπη** του για τον Άνθρωπο.

****Η Μ. Παρασκευή είναι μέρα απόλυτου πένθους, αργίας και νηστείας. Ο Χριστός ξεψυχά. Οι καμπάνες χτυπούν θλιμμένα. Το βράδυ γίνεται περιφορά του επιταφίου.

**Μ. Σάββατο:** Γίνεται η ταφή του Χριστού. Τα μεσάνυχτα ηχούν οι καμπάνες της Ανάστασης

****

**Κυριακή του Πάσχα - Γιορτή της Αγάπης**:Γιορτάζουμε την Ανάσταση.

- Χριστός ανέστη!

- Αληθώς ανέστη!